הוגו שייבר

צומת בכרך
הוגו שייבר (בהונגרית: Scheiber Hugó; בודפשט, 29 בספטמבר 1873 – בודפשט, 7 במרץ 1950)<ref>Halálesete bejegyezve a Bp. XIII. ker. állami halotti akv. 319/1950. folyószáma alatt.</ref> היה צייר יהודי-הונגרי. נציג מיוחד ובולט של האוונגרד ההונגרי של המאה ה-20. הוא היה בן דודו של הכירורג וילמוש שייבר

== ביוגרפיה ==
לוח הזיכרון של הוגו שייבר בבודפשט ברובע השביעי על קיר הבית ברחוב קרטס 22 (22 Kertész utca)
הוגו שייבר נולד במשפחה יהודית כבנם של שאנדור שייבר ושל בורבלה דיטרסדורף. את יסודות הציור למד מאביו, שהיה צייר תפאורה בפראטר בווינה ובשנת 1890 החל לעבוד גם כצייר תפאורה בבודפשט. בין 1898 לבין 1900, הוא למד ב"מכללה לאמנויות שימושיות" (כיום שמה אוניברסיטת מוהולי-נאג' לאמנות ועיצוב - Moholy-Nagy Művészeti Egyetem), שאותו לא סיים. הוא היה אוטודידקט, כישרון אינסטינקטיבי.

עד 1914, הוא צייר נופים וטבע דומם, כמו גם דיוקנאות, שמראים השפעה של האימפרסיוניזם וה"פלן אר", כלומר הציור באוויר הפתוח. בעשור השני של המאה ה-19, סגנונו הושפע מהאקספרסיוניזם הגרמני ולכן פיתח את העולם המסוגנן החדש שלו של צבעים וצורות. הוא התיידד עם הרווארט ולדן, שהגלריה שלו בברלין, הדר שטורם, העניקה ליצירותיו של שייבר מקום נכבד במשך שנים רבות. ב-1921 ארגן את התערוכה הראשונה שלו - יחד עם בלה קאדאר - בגלריה בברלין. בשנות ה-20 הופיעו תמונותיו במקומות רבים ברחבי העולם. לאחר 1924, עד סוף העשור, הוא יכול היה להציג את יצירותיו בתערוכת אוסף לפחות פעם בשנה, למשל בשנה הראשונה עם לאסלו מוהולי-נאג' וב-1928 עם קורט שוויטרס. ולדן פרסם לעיתים קרובות רפרודוקציות של יצירות שייבר במגזין האמנות שלו, ששמו היה זהה לזה של הגלריה והוא היה חשוב לפחות באותה מידה. בנוסף להצלחות שייבר בגרמניה, הבחינו ברישומיו ובציוריו בתקופה זו גם בבריטניה ובארצות הברית: הוא הציג בתערוכות בלונדון ובניו יורק, בעיר האחרונה הזו השתתף בתערוכת האמנות המודרנית (Modern Art) של מוזיאון ברוקלין ב-1926, ששייבר שיחק בה תפקיד משמעותי בהצגת ה-"איזמים" האירופיים באמריקה. ב-1930 ארגן תערוכה בווינה. ב-1933, בהזמנתו של פיליפו טומאזו מארינטי, השתתף שייבר גם בתערוכת רומא של הפוטוריסטים. בשנות ה-30, סגנון האר דקו כבר השפיע על אמנותו ועבודותיו לכדו את תמצית החיים המודרניים והמטרופוליניים.

שייבר שנאבק בבעיות קיומיות מתמידות, היה אמן פורה ביותר, מספר יצירותיו, שצוירו ברובן בטמפרה, צבעי מים, על נייר וקרטון, מוערך על ידי מומחים בעשרת אלפים, מתוכן ידועות כיום כאלף וחמש מאות. עם זאת, רבות מיצירותיו עדיין חבויות.

מותו נגרם מפעילות יתר של בלוטת התריס והמטוריה. שייבר הובא למנוחות בבית הקברות היהודי ברחוב קוזמה בבודפשט.

== גלריית תמונות ==
<gallery mode="packed" heights="180">
קובץ:Cancan by Hugó Scheiber.jpg|קנקן
קובץ:Hugo Scheiber Der Dirigent c1920.jpg|המנצח
קובץ:Hugo Scheiber Porträt.jpg|הוגו שייבר-דיוקן
קובץ:Hugo Scheiber Der Mann c1920.jpg|האיש
קובץ:Taenzerin Scheiber H.jpg|רקדנית
קובץ:Scheiber - Carneval.jpg|קרנבל
קובץ:Village Landscape by Hugo Scheiber, pastel on paper.jpg|נוף כפרי
</gallery>

== ספרות ==
* A Storm in Europe: Béla Kádar, Hugó Scheiber and Der Sturm in Berlin (Ben Uri Gallery, The London Museum of Art, 2003), 
* [https://books.google.com/books/about/Hugo_Scheiber.html?id=VR7LHAAACAAJ Georges Darany & Ernest Schmidt, Hugó Scheiber: Leben und Werk (Edition Inter Art Galerie, 1982)]
* [http://ww.decitre.fr/livres/le-guidargus-de-la-peinture-le-guidargus-de-la-peinture-9782859172084.html Le Guidargus de la peinture (G. Schurr: Editions de l’amateur, Paris, 2000)]
* [https://books.google.com/books/about/Scheiber_Hugo.html?id=wVMpywAACAAJ Haulish Lenke, Hugó Scheiber] (Serpento, Budapest, 1955), <ref>[http://www.hung-art.hu/frames-e.html?/english/s/scheiber/muvek/index.html Fine arts in Hungary]</ref>
* [http://www.kieselbach.hu/muvesz/scheiber-hugo_975 באתר גלריה קיזלבך]
* [http://www.irodalmiradio.hu/femis/muveszetek/4muveszek/s_menu/scheiber.htm רדיו ספרותי]
* "המולדת שלי בשבילי. . ." תערוכה של ציירים יהודים הונגרים בגלריה בבודפשט. פסטיבל הקיץ היהודי, 27 באוגוסט-3 בספטמבר 2000. בלה קאדאר, הוגו שייבר, ארמן שנברגר ; BZSH מרכז תיירות ותרבות, בודפשט, 2000
* פטר מולנוש: הוגו שייבר. ציור בקצב הג'אז ; Kiselbach, בודפשט., 2014

== קישורים חיצוניים ==

== הערות שוליים ==

קטגוריה:ציירים יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:ניצולי השואה: הונגריה
קטגוריה:בוגרי אוניברסיטת מוהולי-נאג' לאמנות ועיצוב
קטגוריה:ציירים הונגרים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1873
קטגוריה:הונגרים שנפטרו ב-1950